open-index/open-wikipedia-markdown huggingface dataset:
Medem

De **Medem** oder **Mehm** is en 15,9 Kilometer langen Stroom in’n Noorden von’n Landkreis Cuxhoben in Neddersassen, de von links rin’e Elv flütt. De Anfang liggt bi dat Dörp Helmworth. Dor doot de Moorwettern, de Au un de Straatdiekwettern tohoopfleten. Von dor flütt de Medem na Noorden. In’n Noorden von Helmworth flütt von links de Emmelk to un von rechts de ole Münn von de Gösch. Denn geiht dat wieder na Noorden dör Pehmworth un Neenkarken na Oterndörp. Kort vör de Münn in de Elv is de Stroom mit en Slüüs un dat Schöppwark Oterndörp dichtmaakt un achter de Slüüs münnt von rechts de Haadler Kanaal in de Medem. Dor is ok de lüttje Haven von Oterndörp. De Münn billt en Priel in’n Loop von de Elv un liggt bi Elvkilometer 712,5.

## Footnoten



## Weblenken
Anne-Gaëlle Sidot

**Anne-Gaëlle Sidot** (* 24. Juli 1979 in Enghien-les-Bains) is en ehmalge  franzöösch Tennisspelerin.

## Karriere
Sidot fung 1994 an, professionell Tennis to spelen. Se reck en WTA-Endspeel. Todem weer se in 6 Halffinals un 13 Veertelfinals in’ Insatz. In jedet Grand-Slam-Turnier reck Sidot maximal de darte Runn. Todem wunn se twee WTA-Düppeltitel, 2000 in Leipzig (tosommen mit Arantxa Sánchez Vicario un 2001 in Nizza (gemeensam mit Émilie Loit). Ebenfalls hett se sück gemeensam mit Kristie Boogert för dat Düppel-Veertelfinale in’t Wimbledon-Turnier qualifizeert. 1997 hett se för hör Land ok in’ Fed Cup deelnommen. 2002 hett se hör Tennis-Karriere afslooten.

Se is en Liddmaat vun de Generation 1979 tosommen mit Amélie Mauresmo, Nathalie Dechy, Émilie Loit un Séverine Brémond.

## Weblenken
* WTA-Profil vun Anne-Gaëlle Sidot (engelsch)
Cuxland

**Cuxland** is en Utdruck för dat Rebeed von’n Landkreis Cuxhoben un dor besünners för de Kuntrei langs de Noordseeküst in’n Noorden an de Münnen von Elv un Werser.

*Cuxland* is keen olen histoorschen Begreep för de Region. De Naam is in dat 20. Johrhunnert för den Tourismus utklamüsert worrn, as Dackbegreep för de Baad- un Feernöörd in Cuxhoben (mit Sahlenborg, Döös un Duhnen), Oterndörp un Land Wusten (mit Dorum, Wremen, Millm etc.).

Vör allen Cuxhoben hett en Barg Hotels, Feernwahnungen un Gastronomie för de Touristen, de vör allen ut Neddersassen, Hamborg, Bremen un Noordrhien-Westfalen herkaamt. Cuxhoben hett so üm un bi dree Millionen Övernachtungen in’t Johr. Aver ok dat Achterland in Beers to’n Bispeel büddt Tourismusmööglichkeiten för Fohrradtouristen oder Rieders.

De Tourismusbegreep Cuxland warrt aver ok jümmer mehr von de Lüüd in de Region as Regionsbegreep övernahmen. To’n Bispeel hett na de Fusion von de Volksbank Bremerhoben-Wersermünn un de Volksbank in’n Landkreis Cuxhoben 2007 de ne’e Bank sik Volksbank Bremerhoben-Cuxland nöömt.

## Weblenken

* Websteed to dat Cuxland (hoochdüütsch)
Delphino Bremervöör

Dat **Delphino Bremervöör** is dat Swemmbad von de Stadt Bremervöör. Dat liggt in Tingo in de Straat *An’n Lagerbarg* nich wied af von de Oost.

Dat Freebad hett 1956 apen maakt un dat Hallenbad 1972. 1996 is dat Bad noch wedder utboot worrn.

Dat Bad hett Beckens binnen un buten. Buten is en Spaaßbecken un en 25-Meter-Swemmbahn mit veer Bahnen. Fröher harr dat Swemmbad en 50-Meter-Bahn, de denn in twee Beckens opdeelt worrn is.

De 72 Meter lange un söven Meter hoge Waterrutsch in’t Delphino deit *BlueFlash* heten. De Rutsch is 2009 boot worrn un hett 560.000 Euro köst.

## Weblenken

* Websteed von dat Delphino (hoochdüütsch)
Vörer See

De **Vörer See** is en 50 Hektar groten See bi Bremervöör, Landkreis Rodenborg. Von de Oost is de See blots dör en Straat un den Oostdiek trennt. De eenzige Tostroom is de Balbeek, de von Westen in den See flütt. En Afstroom besteiht na de Oost hen.

De See is von 1972 bet 1982 utbaggert worrn. He weer denn de Middelpunkt von en Natur- un Beleevnispark. 1991 sünd de Över- un Parkrebeden üm den See in’n Rahmen von de Neddersassische Landsutstellung *Natur in’n Stadtbo* ümgestaltet worrn. De Anlagen sünd alltohoop so bi 100 Hektar groot.

De Oost-Yacht-Club Bremervöör bedrifft in’n See en Anlegger för Segelbööd.

## Weblenken
Volksbank Bremerhoben-Cuxland

De **Volksbank Bremerhoben-Cuxland** eG is en Volksbank mit Seet in Beverst. De Bank höört to’n Genossenschaftsverband un hett 19 Filialen in Bremerhoben un in en groten Deel von’n Landkreis Cuxhoben (de Samtgemeen Hambargen, Samtgemeen Land Hadeln, Samtgemeen Hemmoor un Stadt Cuxhoben utnahmen). Den Vörstand billt Michael Schoer un Diedrich von Soosten, de Vörsitter von’n Opsichtsraad is Klaus Wirth.

De BLZ is 292 657 47 un de BIC GENO DEF1 BEV. De Bilanzsumm weer an’n 31. Dezember 2012 929 Millionen Euro, de Inlagen weren 651 Millionen Euro un de Kunnenkredite 561 Millionen Euro. De Gewinn 2012 weer 2,2 Millionen Euro. De Bank hett üm un bi 232 Mitarbeiders un 16.844 Maten (Stand 31. Dezember 2012).

Blangen Bremerhoben hett de Volksbank ok noch Filialen in Beers, Beverst, Bexhöv, Dorum, Geestmünn, Hagen, Köhlen, Langen, Leh, Lox, Luunst, Meyenborg, Noordholt, Schippdörp, Speckenbüttel, Stotel, Wehdel, Wremen un Wulsdörp.

De Filialen in Bramel, Grotenhain, Kührst un Lintig hebbt 2013 dichtmaakt un de in Appeln, Geestenseth un Saans 2015. To’n 1. Januar 2016 hebbt ok de Filialen in Elm, Flögeln, Holsseln un Sells dichtmaakt.

De Filialen in Bokel, Braamst, Deesdörp, Drangst, Frellsdorp, Karkwist, Millm, Ringst, Sievern, Steenau un Uthleer sünd to’n 1. Januar 2019 dichtmaakt worrn.

## Historie

De Volksbank Uthleer is 1991 in de Volksbank Wersermünn-Süüd opgahn.

De Volksbank Schippdörp-Wehdel is 1995 in de Volksbank Beers-Schippdörp opgahn.

2002 hett sik ut de Volksbanken Wersermünn-Süüd un Beers-Schippdörp de Volksbank in’n Landkreis Cuxhoben billt.

De Volksbank Bremerhoben-Wersermünn un de Volksbank in’n Landkreis Cuxhoben hebbt sik 2007 to de Volksbank Bremerhoben-Cuxland tohoopdaan.

## Footnoten



## Weblenken

* Websteed von de Volksbank (hoochdüütsch)
Volksbank Geest-Noord

De **Volksbank Geest-Noord** eG is en Volksbank mit Seet in Spaden. De Bank höört to’n Genossenschaftsverband un hett fiev Filialen in’n Landkreis Cuxhoben (noordoosten von Bremerhoben). Den Vörstand billt Rüdiger Wehber un Bernd Hildebrandt, de Vörsitter von’n Opsichtsraad is Jörn Waller.

De BLZ is 292 627 22 un de BIC GENO DEF1 BRV. De Bilanzsumm weer an’n 31. Dezember 2011 128 Millionen Euro. De Bank hett üm un bi 31 Mitarbeiders un 1.670 Maten (Stand 31. Dezember 2011).

Blangen Spaden hett de Volksbank ok noch Filialen in Debst, Krümpel, Niewohl un Wehden.

## Weblenken

* Websteed von de Volksbank (hoochdüütsch)
Groten

**Groten** (Plural *Grote*) is de Beteken för en noorddüütschen Lüttgroschen, de oorsprünglich 4 Meißner Penning un denn later 5 (geringer wertige) Schwaren gull. He is spraaklich verwandt mit den engelschen Groat (= 4 Pence).

In Bremen un Ollnborg gull de Groten bit to de Inführen vun de Goldmark an' 1. Juli 1872. In Bremen gull: 1 Daler Gold = 72 Grote = 360 Schwaren. 1872 geev dat Stücke to 12 Groten, 6 Groten, 1 Groten un 1/2 Groten.

Nah dat Müntgesett van' 4. Dezember 1871 weern 10 Goldmark 280/93 Bremische Daler Gold. Dorut ergeev sück de Ümreken:

1 Daler Gold = 3,32 Mark, 1 Groten = 0,05 Mark, 1 Schwaren = 0,01 Mark

## Kiek ok bi
* Bremer Münten

## Literatur
* Hermann Jungk: *Die Bremischen Münzen - Münzen und Medaillen des Erzbisthums und der Stadt Bremen*, Bremen 1875. Digitalisat
* Günter Schön und Jean-François Cartier: *Weltmünzkatalog 19. Jahrhundert*. 15., vullst. överarb. Uplaag. München: Battenberg, 2004. ISBN 3-89441-561-4.
Ahoi Cuxhoben

Dat **Ahoi Cuxhoben** is en Swemmbad in de Stadt Cuxhoben. Dat liggt in Duhnen an’n Wehrbargsweg un ganz dicht bi de Noordsee.

Dat Swemmbad is 1972 boot worrn. Dat harr toeerst elk Johr so bi 300.000 Besökers, wat aver mit de Tied op 170.000 dalgahn is. Dorüm hebbt se dat Swemmbad 1999 dichtmaakt un dat kumplett ümboot. Dat ne’e Bad is 1999/2000 ümboot un in’n September 2000 inwieht worrn. Dor hett dat denn ok den hüdigen Naam „ahoi!“ kregen. Dat hett 15,3 Millionen Euro köst un is 5.300 m² groot. Bedrieven deit dat de Bädersellschop Cuxhoben GmbH.

Dat Bad hett en Wellenbecken, en 65 Meter lange Waterrutsch, en Ströömkanaal, en Butenbecken, söss Saunas un en Dampbad. De Beckens sünd all mit Seewater. Dat gifft ok Wellness- un Kur-Anwennungen mit Seewater un Slick.

## Weblenken

* Websteed von dat Swemmbad (hoochdüütsch)
Anna Ahrens (Rier)

**Anna Ahrens** (* 5. Oktober 1871 in Rier; † 25. März 1960 ok dor) weer en plattdüütsche Schrieversche.
## Leven
Ahrens is 1871 in Rier boren un dor ok opwussen. Ehr Vader weer Möller. Na de School hett se en Lehr as Krankenpleger op de Butenstationen von dat hannöversch Henriettenstift maakt. See hett denn twölv Johr as Gemeenswester in Warstood arbeidt. 1921 güng se na ehr Heimaat trügg un weer in Syke Gemeenswester un Krankenplegerin. An’n 1. Oktober 1931 harr se ehr 25-jöhrig Beroopsjubiläum. In de Midd von de Johren 1930 güng se in Rohstand un hett sik denn vör allen mit de plattdüütsche Spraak uteneensett. Al von 1900 af an harr se in de Tiedschrift „Niedersachsen“ lüttjere Bidrääg över Kinnerspelen, Aftellers, Seggwöör, Leder un Brüük opschreven. Üm 1938 rüm keem de Zyklus „Sleche Wege un Swarmer Wagens“ rut, mit Geschichten, in de dat üm de Dörper Rier, Ausen un Drey güng.

Na ehr sünd de Anna-Ahrens-Weg in Rier un in Syke nöömt.

## Warken

* *Vergäten Sang ut Kinnerdaagen. Mit Biller von [[Theodor Herrmann]].* Stelzer, Stood 1939
* *Windmöhlnsang un Heimatklang.* Dißmeyer, Syke 1939

## Kiek ook bi

* List vun plattdüütschen Schrieverschen

## Weblenken

## Footnoten
Kieler Week

De **Kieler Week** is een Seilregatta in Kiel, welk dat elket Johr gifft. Se is dorbi een vun de gröttste Seilsportveranstalten up de Welt.
Siet een por Johrteinten is de Kieler Week ook een grotet Volksfest mit enen helen Programm vun Veranstalten un Live-Musik.

De watersportliche Afsluss is siet 1996 elket Johr de Windjammerparaad mit Tradischoonsseilers un 'n Barg lütte Seilers.
De Kieler Week sülvst gaht mit een Hööchdenfüürwark (*Sternenzauber über Kiel*) to End.

## Tied un Afloop
De Kieler Week is in de laatsten Juni-Week de heel un deel is un warrt an 's vörlaatstes Juni-Sünnavends mit den *Holstenbummel* un den *Glasen* offischiel upmaakt.
Man inoffischiel warrt se mit den *Soundcheck* an 's Freedags upmaakt.

## Geschicht
An's 23. Juli (Haumaand) 1882 kömen 20 Shipp in Gang to een Regatta vör Düsternbrook. Un wiel dat een groten Erfolg was, wöör de achteranfolgenen Johr dat nochmol maakt. Un nu twee Johr later weern de Regatten de heel Week över afhoolt. To sienen Namen is de Kieler Week kamen, dordör dat een Journalist düsse in 't Johr 1894 so nannt hett. 1889 hett de Kaiser Wilhelm II. de Kieler Week to'n ersten Mol besöökt. Twintig Johren later (1892) gifft 't to'n ersten Mol 100 Anmellen vör.

Ook de Kaiser hett nu de Kieler Week elket Johr mit sienen Schipp, de Meteor, besöökt un bi de Kieler Week 1895 wöör de Kaiser-Wilhelm-Kanaal (*Nu de [[Noord-Ostsee-Kanaal]]*) fastlich upmaakt.
Mit dat Upmaken vun de ne'en Slüüs vun de Kaiser-Wilhelm-Kanaal geev dat wieder wat to'n Fieren, man wöör dat ook de laatste Kieler Week. Se geev dat nich wieldes des Kriegs vun 1915 to 1919.
Na de Krieg un wieldes des Tieds vun den Nationaalsotschalismus geev dat 'n Barg Propaganda un de Seilsportveranstalten was achterndraan. Un mang 1940 un 1944 hett se dat ook wieder nich geten.
De Nafolger vun de Kieler Week wöör de *Kiel-Week* vun de Briten, man ahn dat de Düütschen dor mitmaakt hebbt.
1947 geev dat *Kiel im Aufbau*, man dat wöör ahn de Seilsportveranstaltendeel. *Kiel im Aufbau* wöör noochmol in's Johrs 1948 maakt un ditmol mit 'n Seilsport.
Siet 1949 gifft 't wieder de normale Kieler Week un 1950 hett Theodor Heuss de Kieler Week upmaakt, as de eerste Bunnspräsident. Siet de tweten olympschen Spelen in Kiel 1972 gifft 't ook de Windjammerparaad.

## Weblinks

* Offischiele Internettuptritt vun de Kieler Week kieler-woche.de
* Offischiele Mediensiet vun de Kieler Week kieler-woche.tv

## Enkelnawiesen
Leessem (Stroom)

De **Leessem** () is en teihn Kilometer langen Stroom in’n Noorden von Bremen, de von rechts rin’e Werser flütt.

De Leessem fangt an de Steed an, an de Hamm (bet dorhen 48 Kilometer lang) un Wümm (118 Kilometer) tohoopfleten doot. Dat is twischen Hu’e un Waterhorst an de Landsgrenz na Neddersassen. Na so annerthalv Kilometer flütt von links de Maschinenfleet rin’e Leessem un kort later geiht de Brügg von de A 27 över den Stroom. Na noch wedder annerthalv Kilometer gaht de Iesenbahnlienen na Bremerhoben un Vesack un de Börger Heerstraat mit Brüggen över de Leessem. Denn noch een Kilometer wieder münnt von rechts de Ihl in de Leessem.

Twee Kilometer vör de Münn liggt dat Leessem-Sparrwark, dat von 1971 bet 1974 boot worrn is un dat Achterland vör Stormfloden schuult. De Münn sülvs liggt bi Vesack.

De Leessem flütt dicht bi de Süüdkant von de Oosterholter Geest langs. In’n Süden von’n Stroom liggt Maschland, dat in’n Westen von Grambk as Werderland betekent warrt.

An’n 10. Mai 1669 is en Dwargwaal-Seken verbiestert un in de Leessem rinswummen. Dor is dat denn schaten worrn. De Nordische Mercurius hett dor von bericht: *Es ist gestern / nahe bei hiesiger Stadt / in einem Flusse / Lessum genannt / welcher ein Arm aus der Weser ist / ein Wallfisch / dessen Länge 29 Fuß ist / geschossen / und heute vor diese Stadt gebracht worden / Alles Stadtvolk läuft dahin / selbigen zu sehen.*

De Bremers sind dor över mit de Sweden in Stried kamen, de de Landsherrn över Bremen-Veern ween sünd. De Bremers hebbt sik aver dörsett un dröffen den Waal verarbeiden. Dat Skelett hängt vondaag in dat Överseemuseum. De Bremer Raad hett bi Franz Wulfhagen en Bild von’n Waal in Opdrag geven, dat nu in de Raadhuushall hängt.

Üm den Övergang över de Leessem to schulen hett dat bi Grambk en Borg geven, de 1277 toeerst in de Oorkunnen vörkeem. 1388 hett de Stadt Bremen von dor en Straat mit Damm un Brügg över de Lessem hen na de Geest op de anner Sied boon laten. Na’n Dörtigjohrigen Krieg weren Borg un Övergang strategisch wichtig in’n Kunflikt twischen Bremen un de Sweden, de dat Arzbisdom Bremen besett harrn. Dorbi is de Borg an’n 14. Juli 1653 dalmaakt worrn. In’n Eerst Breemsch-Sweedschen Krieg hebbt Bremer un Sweden denn hart üm de Börger Schanz fuchten un de Schanz hett en poor Maal den Besitter wesselt.

Bet to’n 1. November 1939 weer de Leessem Grenzstroom twischen Bremen un dat Königriek Hannover un later de prüüßsche Provinz Hannover. Mit de *Veerte Verordnung över den Neeopbo von dat Riek* is dat Rebeed in’n Noorden von de Leessem ok Deel von Bremen worrn.

De Leessem hett op de vulle Längd Tiden un is Bundswaterstraat („Ls“) mit de Waterstratenklass III, op de de Seeschippfohrtsstraten-Ordnung gellt; tostännig is dat Water- un Schippfohrtsamt Bremen. Op de Leessem köönt gröttere Binnenscheep un bet na de Iesenbahnbrüg bi Borg Küstenmotorscheep föhren. De Afsnidd twischen Sparrwark un Stratenbrügg is för de Beroopsschippfohrt von ring Bedüden un warrt vör allen as Sporthaven bruukt. En Barg Bootssteeg liggt hier. Twischen Sparrwark un Münn liggt de Grohner Jachthaven.

## Footnoten



## Weblenken
Bruunsbarg

De **Bruunsbarg** is en 129 m över NN hogen Barg in de Lohbargen (Deel von de Horbörger Bargen).

De Barg is ok en 60,6 Hektar groot Naturschuulrebeed un driggt dat Kennteken NSG LÜ 010.

Op’n Topp von’n Barg wasst Erika un dor weidt Heidsnucken. Von dor is en gode Utsicht, ünner annern kann’n bi good Weder in’n Süden den Wilser Barg sehn. Nich wied von’n Barg liggt en Jugendferienheim von de Düütsche Schreberjugend.

De Öörd ümto sünd Suurhoop un Bookholt in’n Noordoosten, Seppens in’n Oosten, Holm-Seppens in’n Süüdoosten, Wörm un Handörp in’n Süden, Hökel in’n Süüdwesten, Kakenstörp in’n Westen un Sprötz in’n Noordwesten.
Gannabarg

De **Gannabarg** is en 155 m över NN hogen Barg in de Swarten Bargen (Deel von de Horbörger Bargen). Op’n Gannabrg steiht de Funktoorn Rosengoorn.

De Gannabarg ist en Stuukmorään, de bi’n Fuhlsbüttler Vörstoß in de Saal-Iestied op de Horbörger Bargen opsett worrn is.

De Öörd ümto sünd Sieversen in’n Noordoosten, Ninndörp in’n Süüdoosten, Ems in’n Süden un Langenrehm glieks dichtbi in’n Westen.
Hans-Jürgen Graf von Blumenthal

**Hans-Jürgen Adam Ludwig Oscar Leopold Bernard Arthur Graf von Blumenthal** (* 23. Februar 1907 in Potsdam; † 13. Oktober 1944 in Berlin-Plötzensee) weer en düütsch Offizier un Wedderstandskämper vun den  Anslag vun'n 20. Juli 1944.

## Leven
Von Blumenthal studeer Rechtswetenschap un hett sück wiels sien Studientiet in' Stahlhelmbund insett. He hett as Redakteur för de vun' Bund herutgeven  Zeitung arbeit un hett Lehrgänge vun de Swaart Riekswehr besöcht.

Nah dat Studium wurr he Leutnant in en Infanterieregiment vun de Wehrmacht un distanzeer sück nah anfänglich Begeisterung immer mehr vun' Natschonalsozialismus. 1938 hett he sück an de Plääns för en Putsch för den Fall vun en Krieg gegen de Tschechoslowakei bedeeligt. Dör dat Münchner Afkommen wurr de Kriegsbeginn allerdings vöreerst verschaven un de Putsch hett denn ok nie stattfunnen. 

In' Tweeten Weltkrieg deen he tonächst as Oberleutnant, dörg aber dör en swoor Verwundung nich mehr för den Frontdeent un hett sien Deenst denn in dat Allgemeen  Heeresamt vun dat Böverkommando vun dat Heer versehn. Dor hett he Claus Schenk Graf von Stauffenberg kennen lehrt un hett sück an de Plaan vun den Anslag vun'n 20. Juli 1944 bedeeligt.

Nah dat scheefgahn Attentat wurr von Blumenthal vun de Gestapo fastnommen un vun' Volksgerichtshoff to'n Dood veroordeelt. An' 13. Oktober 1944 wurr he in dat Straafgefängnis Plötzensee henricht.

## Weblenken
* Körtbiographie vun de Gedenkstäe Düütsch Wedderstand
Gerd Audehm

**Gerd Audehm** (* 14. März 1968 in Annahütte) is en ehmalger düütsch Radrennfohrer. 

## Leven un Loopbahn
Audehm wurr in Annahütte boren un is in Senftenberg in Brannenborg upwussen. He hett en DDR-Sportinternat in Cottbus besöcht un wurr Radrennfohrer. Bi de Öösterriek-Rundfohrt 1988 kunn he eerstmals Erfolge fiern. Nahdem de Müer fallen weer keem he in dat Team Nürnberger, wurr 1991 un 1992 Sieger vun de Internatschonale Rhienland-Palz-Rundfohrt un 1993 Liddmaat vun dat Team Telekom, wo he bit 1996 bleev. He gull as toverlässig "Waterdräger" vun de Stars. 1998 hett he sien Loopbahn afslooten.

An’ 8. Juli 2000 is he mit akut Hartkamerflimmern in en Fitnessstudio tosommenbraken. As he nah Maanden ut dat Koma weer upwaakt is, harr he wegen Suerstoffünnerversörgen in’t Gehirn en hypoxischen Hirnschaden erleeden. Dordör is sien Gedächtnis stark stört. As Pleegfall is he vun sien Wahnoort Eynatten in Belgien weer nah sien Öllern trucken. Ut de intüschen schett Ehe hett he en Dochter. 

## Wat he schafft hett

* 1988 Deelstreckensieger bi de Öösterriek-Rundfohrt
* 1991 Sieger vun de Internationale Rhienland-Palz-Rundfohrt
* 1992 Sieger vun de Internationale Rhienland-Palz-Rundfohrt
* 1993 Deelnehmer an de Tour de France (Platz 99)
* 1994 Deelnehmer an de Tour de France (Platz 28)
* 1997 Sieger Bargwertung Neddersassen-Rundfohrt

## Weblenken
* Gerd Audehm in de Datenbank vun Radsportseiten.net
* "Der ehemalige Radprofi Audehm ein Pflegefall" (Artikel FAZ 23. Januar 2001)
Will

**Will** betekent

* Will, anner Utdruck för Testament,
* Will, Gemeen in’n Landkreis Horborg, Neddersassen.

**Will** is de Familiennaam von

* Alfred Will (1906–1982), düütschen Grafiker,
* Allie Will (* 1991), US-amerikaansche Tennisspelerin,
* Anne Will (* 1966), düütsche Moderatorin,
* Anton Will (1752–1821), düütschen Mediziner,
* Arthur Will (1848–1912), düütschen Politiker,
* Bob Will (*Robert Will*; 1925–2019), US-amerikaanschen Roderer,
* Bradley Roland Will (1970–2006), US-amerikaanschen Journalist un Aktivist,
* Christian Will (1927–2019), düütschen Politiker,
* Christiane Will (* 1971), düütsche Rodererin,
* Clifford Will (* 1946), kanaadschen Physiker,
* Cornelius Will (1831–1905), düütschen Archivar, Diplomatiker un Historiker,
,
* Diana Will (* 1937), brietsche Diskussmieterin,
* Dionysius Will (1867–1912), düütschen Geistlichen un Politiker,
* Édouard Will (1920–1997), franzööschen Ooldhistoriker,
* Eduard Will (1854–1927), Swiezer Politiker,
* Erich Will (* 1931), düütschen Schauspeler,
* Ernest Will (1913–1997), franzööschen Klassischen Archäoloog,
* Ernst Will (1885–1950), düütschen Politiker,
* Erwin Will (1896–?), düütschen Generaaldokter,
* Eugen Johann Will (1877–?), düütschen Jurist un Diplomaat,
* Florentin Will (* 1991), düütschen Komiker,
* Frank Will (* 1966), düütschen Musiker un Produzent,
,
* Freddy Will (* 1977), US-amerikaansch-kanaadschen Schriever, Philanthroop un Künstler,
,
* George Will (* 1941), US-amerikaanschen Journalist un Schriever,
* Gerd Ludwig Will (* 1952), düütschen Politiker,
* Günter Will (1916–1999), düütschen Historiker un Offzeer,
* Hans-Peter Will (1899–1990), düütschen Politiker,
,
* Hellmuth Will (1900–1982), düütschen Jurist un Politiker,
* Hermann Will (1852/1853–1930), düütschen Botaniker,
* Isabel Will (* 1994), düütsche Schauspelerin,
,
* Josef Will (1895–1976), düütschen Politiker,
* Magnus Will (1867–1896), düütschen Jurist,
* Martin Will (* 1967), düütschen Rechtswetenschopper,
* Matthias Will (* 1947), düütschen Bildhauer,
* Michael Will (* 1968), düütschen Jurist,
* Nathaniel Will (* 1989), nedderlandschen Footballspeler,
* Nikolai Will (* 1981), düütschen Schauspeler,
* Otto Will-Rasing (1901–1979), düütschen Schauspeler un Theaterintendant,
,
* Peter Will (1896–1945), nedderlandschen Wedderständler,
* Rainer Will (* 1954), düütschen Schauspeler,
* Renate Will (* 1947), düütsche Politikerin,
* Robert Will (1910–1998), franzööschen Kunsthistoriker, Architekt un Archäoloog,
* Roman Will (* 1992), tschechschen Ieshockeyspeler,
* Rosemarie Will (* 1949), düütsche Juristin,
* Rudolf Will (1893–1963), düütschen Politiker,
* Sabine Mangold-Will (* 1972), düütsche Historikerin,
* Stefan Will (* 1959), düütschen Kumponist,
* Steffen Will (* 1974), düütschen Schauspeler,
* Susanne Will (1920–1991), düütsche Opernsängerin,
,
* Uwe Will (* 1941), düütschen Künstler,
* Waltrud Will-Feld (1921–2013), düütsche Politikerin,
* Wilhelm Will (1854–1919), düütschen Chemiker,
* Wilhelm Ludwig Will (1726–1786), düütschen Mediziner,
* Wolfgang Will (* 1948), düütschen Ooldhistoriker.
Bahnhoff Cuxhoben

De **Bahnhoff Cuxhoben** is en Koppbahnhoff mit de Bahnhoffskategorie 4 un dree Gleise in de Stadt Cuxhoben. In’n Bahnhoff ennt de Nedderelvbahn, de ut Hamborg kummt, un de Bahnlien Bremerhoben–Cuxhoben. Dat gifft ans aver ok noch en dree Kilometer lang Bahnlien na’n Amerika-Haven. Jeden Dag kaamt dor so üm un bi 2.800 Lüüd dör.

De Bahnhoff liggt op 1 Meter över NN dicht bi dat Stadtzentrum, direkt an’n Haven un an de Bundsstraat 73. Op’n Vörplatz von’n Bahnhoff is en Busbahnhoff.

## Historie

1881 hett de Nedderelvbahn apenmaakt, de von Horborg na Cuxhoben geiht. Dor is denn ok de eerste Bahnhoff boot worrn. De Bahnverkehr in Cuxhoben hett an’n 1. November 1881 anfungen. De Bahnlien von Bremerhoben na Cuxhoben is 1896 boot worrn, as de Bahnlien Bremen–Bremerhoben bet Cuxhoben verlängert worrn is. An’n 1. Juni 1896 güng de Verkehr na Bremerhoben loos. Dor müss denn en gröttern Bahnhoff her, de 1898 trech weer. Dat ole Empfangsgebüüd von 1881 is aver bet vondaag as Deenstgebüüd bleven. Parallel to’n Personenbahnhoff liggt na’n Haven to de Göderbahnhoff, toeerst de Laadstraat mit Göderschuppen un noch wieder na’n Haven de Fischversandbahnhoff.

De Bahnhoff harr veer Gleise an twee Bahnsteige, aver Gleis 4 is 1984 slaten un dat Bahnsteigdack afreten worrn.

Von’n 4. März 2013 af an warrt de Bahnhoff kumplett moderniseert. Dor schöölt de Gleise bi ümboot warrn, dat Gleis 1 un Gleis 2 220 m lang warrt un en Dack hebbt un Gleis 3 ahn Dack blifft un 170 m lang is. All dree Gleise warrt 55 cm höger maakt. De Gleise kriegt Wederschuul un Sittbänk, Lüchten, en Leidsystem för Blinne, Infovitrinen, Klocken un Anzeigen neet.

De Afkörten in dat Bahnamtliche Betriebsstellenverzeichnis is ACV un de Internatschonale Bahnhoffsnummer 8001352.

## Personenverkehr

## Weblenken

* Bahnhoffsinitiative Cuxhoben (hoochdüütsch)
* Gleisplaan von’n Bahnhoff op deutschebahn.com, (PDF, 328 kB; 196&nbsp;kB; hoochdüütsch)
*Bürgerbahnhof Cuxhoben (hoochdüütsch)

## Footnoten
Kreisspoorkass Stood

De **Kreisspoorkass Stood** is en Spoorkass mit Seet in Stood. De Bank höört to de Spoorkassen-Finanzgrupp un hett 21 Filialen in’n Landkreis Stood (utnahmen de Samtgemeen Lüh, de Gemeen Jörk un de Gemeen Buxthu). De Vörsitter von’n Vörstand is Ralf Rotsch, de Vörsitter von’n Verwaltungssraad is Michael Roesberg. Dreger von de Anstalt des öffentlichen Rechts is de Landkreis Stood un Rechtsgrundlaag dat Neddersassische Spoorkassengesett.

De BLZ is 241 511 16 un de BIC NOLA DE21 STK. De Bilanzsumm weer an’n 31. Dezember 2012 1,448 Milliarden Euro, de Inlagen weren 851,92 Millionen Euro un de Kunnenkredite 1,047 Milliarden Euro. De Bank hett üm un bi 359 Mitarbeiders, 67.558 Kunnen un 144.600 Konten (Stand Dezember 2011).

Blangen Stood hett de Spoorkass ok noch Filialen in Balje, Freeborg, Öderquart, Wischhoben, Drochters, Aßel, Himmelpoorten, Olendörp, Düünbeudel, Mulsen, Freenbeek, Deinst, Dullern, Kutenhult, Bargst, Hornborg, Harsfeld (twee Maal: in de Grote Goornstraat un in dat Ärztezentrum in de Buxtuer Straat), Obbens un Ohlers.

## Historie

An’n 1. September 1843 is in Freeborg de Spoorkass för dat Land Keden, Freebörgschen Deels, grünnt worrn, för de de Landsversammlung von dat Grevengericht de Garantie övernahmen hett. In Harsfeld is an’n 1. Februar 1854 en private Spoorkass grünnt worrn, de an’n 8. Oktober 1856 in en apentlich Institut ümwannelt worrn is, över dat de Gemenen von dat Amt Harsfeld de Garantie övernahmen hebbt. An’n 1. April 1857 is in Aßel en Spoorkass för dat Amt Wischhoben grünnt worrn, för de de Amtsversammlung de Garantie övernahmen hett. Un an’n 1. Oktober 1871 hett denn in Himmelpoorten noch en Spoorkass för dat Amt Himmelpoorten apen maakt.

An’n 1. April 1885 is ut dat Amt Keden de Kreis Keden worrn un ut de Spoorkassen in Freeborg un Aßel sünd Kreisspoorkassen worrn. De Ämter Himmelpoorten un Harsfeld sünd Deel von’n Kreis Stood worrn. Dor is aver nich de Kreis Dreger ween, man de enkelten Gemenen von de olen Ämter.

An’n 1. Juli 1920 hett sik de Genossenschaftsbank in Hornborg in en Spoorkass ümwannelt un an’n 1. Januar 1932 sünd de Spoorkassen in Aßel un Freeborg dör Fusion tohoopgahn. Freeborg is de ne’e Seet worrn. Nadem sik an’n 1. Oktober 1932 ut de Kreise Stood, Jörk un Keden de ne’e Landkreis Stood billt hett, sünd de Spoorkassen in Hornborg, Himmelpoorten un Harsfeld in’n April 1934 mit de Spoorkass in Freeborg tohoopgahn. De Seet weer toeerst in Freeborg, aver al to’n 1. Juli 1934 is de Seet na Stood trocken un de Bank hett denn Kreisspoorkass Stood heten.

De Filialen in Bliersdörp, Doornbusch, Hammah un Swing sünd mit’n 28. Februar 2017 dichtmaakt worrn.

### Vörstandsvörsitters

* 1983-2008: Hans-Peter Fitschen
* 2008-: Ralf Rotsch

## Weblenken

* Websteed von de Spoorkass (hoochdüütsch)
Nicolaus Dreyer

**Nicolaus Dreyer** (* 21. April 1921 in Bützfleet; † 13. August 2003 ok dor) weer en düütschen Ünnernehmer un Politiker von de FDP, CDU.

Dreyer is 1921 in Bützfleet boren un hett na de Middelschool 1937 sien Mittlere Reife maakt. An’n 1. November 1939 is he Maat von de NSDAP, Maat-Nr. 7.113.074, worrn. He hett en Lehr as Groothannelskoopmann in Hamborg maakt. He weer von 1939 bet 1945 Soldaat in’n Tweten Weltkrieg, toletzt as Leutnant von de Reserv. He weer in Frankriek un Russland. Von 1946 af an weer he as Fruchtgroothändler in Stood sülvstännig. He weer von 1970 bet 1973 Maat von’n NDR-Rundfunkraad.

Dreyer is na’n Tweten Weltkrieg Maat von de FDP worrn. 1969 is he ut de Partei rut un is denn in’e CDU rin.

Dreyer is 1956 Börgermeester von Bützfleet worrn un dat bet to de Gemeenreform in Neddersassen bleven, bi de Bützfleet to’n 1. Juli 1972 Deel von de Gemeen Stood worrn is. Dreyer weer in’n Gemeenraad von Bützfleet, von 1961 af an in’n Kreisdag von’n Landkreis Stood un von’n 20. Mai 1963 bet 20. Juni 1970 Maat von’n Neddersassischen Landdag in de 5. un 6. Wahlperiood. Bet 14. April 1969 hett he to de FDP-Frakschoon tohöört. Von’n 15. April 1969 afan weer he ahn Frakschoon un is denn an’n 22. April Gast von de CDU-Frakschoon worrn. Von’n 5. November 1969 af an hett he denn ganz to de CDU-Frakschoon tohöört.

Von 1972 bet 1980 weer he Maat von’n Düütschen Bundsdag. He weer direkt wählt Afornten in’n Wahlkreis Stood-Rodenborg I.

## Literatur

* Barbara Simon: *Abgeordnete in Niedersachsen 1946–1994: biographisches Handbuch,* 1996, Sied 80
Wolfgang Schwenk

**Wolfgang Schwenk** (* 5. August 1931 in Hamborg; † 9. Mai 2011 in Stood) weer en düütschen Politiker von de SPD.

Schwenk is 1931 in Hamborg boren. He weer von Beroop Chemiehülpswarker, Jurist un Verwaltungsbeamten. Bevör he in de Politik gahn is hett he von 1965 af an as Dezernent un Stadtrechtsraad bi de Stadt Stood arbeidt.

Schwenk weer dree Maal verheiraadt, all dree Ehn sünd scheedt worrn. He harr twee Döchter. Blangen de Politik weer Schwenk ok von 1980 bet 1995 as Präsident von’n Sportvereen TuS Güldenstern Stood aktiv. He weer dor Ehrenpräsident un Ehrenmaat.

An’n 3. Juni 1974 is he för den Afornten Hans Hermsdorf in’n Düütschen Bundsdag narückt. Schwenk is bet 1987 Afornten bleven. Mit Utnahm von de Wahl 1980, as he mit 46,5&nbsp;% von de Eerststimmen in’n Wahlkreis Stood direkt wählt worrn is, is he jümmer över de SPD-Landslist Neddersassen in’n Bundsdag rinkamen. In siene Tied in dat Parlament weer he ünner annern Viez-Vörsitter von’n Rechtsutschuss.

Schwenk weer von 1981 bet 1996 in’n Kreisdag von’n Landkreis Stood un von 1994 bet 2004 in’n Stadtraad von Stood.

Schwenk is 1963 in de SPD rin. Von 1970 bet 1986 weer he Viez-Bezirksvörsitter von’n SPD-Bezirk Noord-Neddersassen, na disse Tied bet 1989 Bezirksgeschäftsföhrer. Von 1977 bet 1988 weer he Maat von’n Stoder SPD-Kreisvörstand, von 1980 af an as Vörsitter.

## Literatur

* Rudolf Vierhaus un Ludolf Herbst (Rutgevers): *Biographisches Handbuch der Mitglieder des Deutschen Bundestages 1949–2002.* Band 2, N–Z, Saur, München 2002, ISBN 3-598-23782-0, S. 807

## Footnoten
Bundsdagswahlkreis Stood-Rodenborg I

De **Bundsdagswahlkreis Stood-Rodenborg I** weer en Wahlkreis bi de Wahlen to’n Düütschen Bundsdag in Neddersassen. Dor hebbt de Landkreis Stood un von’n Landkreis Rodenborg de Gemenen Bremervöör un Gnarrenborg un de Samtgemenen Geestborn, Sürsen, Zittens, Tarms un Zeven tohöört (de Ooldkreis Bremervöör).

## Historie
De Wahlkreis is to de eerste Bundsdagswahl 1949 billt worrn un harr de Wahlkreisnummer 11. För de Bundsdagswahlen 1953 bet 1961 harr he de Nummer 33 un denn de Nummer 25. Bi de Wahlen von 1949 bet 1961 hett de Wahlkreis *Stood-Bremervöör* heten, denn *Stood* un von 1987 af an *Stood-Rodenborg I*.

Dat Rebeed von’n Wahlkreis hett sik över de Johren nich ännert. Dat weer jümmer de Landkreis Stood un de Landkreis Bremervöör, de 1977 denn Deel von’n Landkreis Rodenborg worrn is. 

Vör de Bundsdagswahl 2002 sünd de Wahlkreise denn nee indeelt worrn un de Wahlkreis Stood-Rodenborg I is op de Wahlkreise Stood-Cuxhoben un Rodenborg-Veern opdeelt worrn.

## Afornte
Direkt wählt Afornte in’n Wahlkreis weren:

1)1953 weer Hellweeg Kannedaat för en Wahlbündnis von CDU, FDP un DP. De CDU un de FDP hebbt keen egen Kannedaten opstellt un opropen, dat de Wählers Hellweeg wählen schöölt.

## Weblenken

* Wahlkreisergebnisse früherer Bundestagswahlen (hoochdüütsch)
Francesca Schiavone

**Francesca Schiavone** [] (* 23. Juni 1980 in Mailand) is en italieensch Tennisspelerin. Hör bitlang gröttste  Erfolg weer de Gewinn vun de French Open in dat Johr 2010.

## Karriere
In't *Eenzel* stunn Schiavone bither in 17 Endspelen (alleen dree in' Harvst 2005), vun de se söss  wunn: 2007 in Bad Gastein, 2009 in Moskau, 2010 in Barcelona un in Paris (Roland Garros), 2012 in Straßburg as ok 2013 in Marrakesch. Bi de anner Grand-Slam-Turnieren reck se jeweils mindst eenmal dat Veertelfinale - 2003 un 2010 bi de US Open, 2009 in Wimbledon un 2011 bi de Australian Open. In't *Düppel* wunn se all söben Titel un reck 2008 bi de French Open dat Finale mit hör dormalig Partnerin Casey Dellacqua. Se hebbt dat Endspeel aber gegen  Anabel Medina Garrigues/Virginia Ruano Pascual mit 6:2, 5:7 un 4:6 verloren.

Ok bi den eersten Fed-Cup-Sieg för Italien weer Schiavone mit dorbi. 2006 haal se den  Titel mit 3:2 gegen Belgien mit hör Teamkolleginnen Mara Santangelo, Flavia Pennetta un Roberta Vinci. Mit de italieensch Mannschap wunn se 2009 un 2010 nochmals de Fed Cup, jeweils in't Endspeel gegen die USA.

Bi de Olympisch Sömmerspielen 2008 in Peking gung Schiavone för Italien an den Start. In't Eenzel verlor se in de dart Runn gegen Wera Swonarjowa ut Russland mit 6:7, 4:6. In't Doppel verlor se an de Siet vun Flavia Pennetta de Veertelfinalpartie gegen de an Nummer 6 sett Bondarenko-Süsters ut de  Ukraine mit 1:6, 6:3, 5:7.

An' 1. Juni 2010 reck Schiavone as eerst Italienerin siet Anfang vun de Open Era in dat Johr  1968 dat Halffinale vun de French Open. Nah hör Veertelfinalsieg gegen Caroline Wozniacki (6:2, 6:3) profiteer se dor nah den Gewinn vun den eersten Satz vun de Upgaav vun hör Gegnerin Jelena Dementjewa. An' 5. Juni 2010 kunn Schiavone denn glieks in hör eerst Grand-Slam-Finale den Titel winnen, se besieg Samantha Stosur mit 6:4, 7:6. Hör gröttste sportlich Erfolg weer togliek de eerste Titelgewinn vun en Italienerin bi en Grand-Slam-Turnier.

Bi hör Titelverteidung in Paris is se 2011 eerst in't Finale an de Chinesin Li Na scheitert, de sück in twee knapp Satzen dörsetten kunn. 

Hör best Platzeeren up de Tennis-Weltranglist weer Platz 4 in’t Eenzel (31. Januar 2011) un Platz 8 in’t Düppel (12. Februar 2007).

## Wat se schafft hett
### Eenzel
#### Turniersiege

#### Finaldeelnahmen

### Doppel
#### Turniersiege

## Afsnieden bi Grand-Slam-Turnieren
### Eenzel

## Weltranglistenpositschoon an’t Johrenn’

## Weblenken

* WTA-Profil (engelsch)
* ITF-Profil (engelsch)
* Fed-Cup-Statistik vun Francesca Schiavone (engelsch)
Astrid Williamson

**Astrid Williamson** (* 28. November 1968) is en schottische Singersche un Ledermakersche, de op de Shetlandeilannen boren is.

## Leven un Wark
Williamson hett en klass’sche Utbilln as Pianistin dörlopen un en Afsluss an de *[[Royal Scottish Academy of Music and Drama]]* maakt.

In de 1990er Johren hett se de Independent-Grupp Goya Dress grünnt, to de blangen ehr sülvst noch Terry de Castro un Simon Pearson höörn. De Grupp hett aver blots en Album rutbröcht un sik 1996 wedder oplööst. Williamson hett dorna mit dat britische Independent-Label One Little Indian Records Solo-Material publizeert un denn ehr egen Label ünner den Naam *Incarnation Records* grünnt. 

Blangen ehr Solo-Loopbahn hett Williamson ok mit verschedene annere Gruppen tosamenarbeit, as to’n Bispeel Oskar oder de experimentelle Grupp Bilderberg Groop, oder mit annere Singers as ünner annern de kanaadsche Ledermakersche Tara Maclean. Butendem hett se in’n Achtergrund för The Hope Blister un för de Supergrupp Electronic ut de 1990er Johren sungen.

In’t Johr 2010 weer Williamson tosamen mit Brendan Perry ünnerwegens, as he mit sien nee Album *Ark* op Tour weer. Se hett för em Keyboard speelt un in’n Achtergrund sungen. 2012-2013 weer se in de sülven Funkschoon mit de Grupp Dead Can Dance op Welt-Tournee.

## Diskografie
### Solo-Albums
*1998: *Boy For You*
*2003: *Astrid Williamson*
*2006: *Day Of The Lone Wolf*
*2009: *Here Come The Vikings* 
*2011: *Pulse*

### Mit de Grupp Goya Dress
*1996: *Rooms*

### Mit Stephan Eicher
*1999: *Louanges* 

### Mit de Grupp Electronic
*2000: *Twisted Tenderness*

## Borns


## Weblenken
* Offizielle Websteed vun Astrid Williamson (engelsch)
* Astrid Williamson bi Allmusic
Erkelenz

**Erkelenz** is en Stadt in't Rhienland un liggt 15 Kilometer süüdwestlich vun Mönchengladbach an' Noordrand vun de Kölner Bucht up half Weg tüschen Nedderrhien un Neddermaas. Se is en middlere kreisangehörige Stadt un de gröttste in den Kreis Heinsberg in Noordrhien-Westfalen. Dor leven 43.275 Inwahner (Stand: 31. Dez. 2020) up en Rebeet vun 117,35 km².

Wiels de Stadt mehr as 1000 Johr Geschichte un Traditschoon hett, wurrn siet 2006 bit in dat Johr 2045 de östlich liggend Deelen vun dat Stadtrebeeet dör den Bruunköhlendaagbau Garzweiler II vun de RWE Power AG afdragen. Över fieftduusend Minschen ut teihn Oortschapen moot deshalb ümsiedelt wurrn. De ööstlichste Stadtdeel, dat Dörp Pesch, wurr 2010 afreeten un de nee Dörper Immerath (nee) un Borschemich (nee) an de Standöört Kückhoven un Erkelenz-Nord sünd wietgahnd anleggt. 

### Weblenken

* Kriegs-Video mit Szenen över de Innahm vun Erkelenz af 1:26 min (Spiegel TV)
* Biller ut Erkelenz
* Denkmalen in de Stadt Erkelenz
* www.kultur-erkelenz.de – Kulturelle Veranstaltungen
* St. Lambertus – Websteed vun de Pfarre mit Informatschonen to den denkmalschuulten Karktoorn
Ottmar Walter

**Ottmar Kurt Herrmann Walter** (* 6. März 1924 in Kaiserslautern; † 16. Juni 2013 ok dor) weer en düütsch Footballspeler. He speel in de 1950er Johren för den 1. FC Kaiserslautern un de Düütsch Footballnatschonalmannschap, mit de he 1954 Weltmeester wurr. He weer en Bröer vun Fritz Walter.

## Leven
As Söhn vun den Vereenswertsmann vun den 1. FC Kaiserslautern un jüngerer Bröer vun Fritz un Ludwig Walter speel he in sien Jöögd bi den 1. FC Kaiserslautern, wo he later ok in den Herrenmannschap övernommen wurr. 1941, wiels den Tweeten Weltkrieg, wurde he to de Marine nah Cuxhoben un Kiel afberopen. Dor wessel he to'n Cuxhobener  SV un reck mit dissen Vereen 1943 en Platz in de Goliga Oosthannober, de dormals hööchst Speelklass. In de Endrunn vun de düütsch Meesterschap 1943 speel he Holstein Kiel, dat de Endrunn nah en 4:1 gegen Schalke 04 mit en 4:1-Sieg gegen Vienna Wien as Dart afsluuten kunn. Wegen de wiest Leistungen bi Holstein Kiel, he harr völ wichtige Doren in de Endrunn schaaten, hett hüm Riekstrainer Sepp Herberger to en Natschonalmannschaps-Lehrgang inladen, to de dat denn aber nich mehr kommen is. In' Krieg hett he sück an dat rechter Knee verletzt. 

Nah dat Kriegsenn' wessel he 1947 weer nah Kaiserslautern torüch. Gemeensam mit sien Bröer Fritz hett he maatgevend dorto bidragen, dat de 1. FC Kaiserslautern in de Johren 1951 un 1953 Düütsch Meester wurr. Mit 295 Doren in 275 Spelen is he de Rekorddorschütt vun de Böverliga Süüdwest. In 42 Endrundenspelen um de düütsch Meesterschap hett he vör Kaiserslautern un Kiel 31 Doren schaaten. De Bilanz vun all Plichtspelen för den FCK wurrd vun Vereenssiet mit 321 Plichtspelen un 336 Toren angeven, wobi sück de nipp un nau Tall blots noch stuur bewiesen lett. 

Walter droog tüschen 1950 un 1956 21-mal dat Trikot vun den DFB un hett dorbi 10 Doren schaaten. De Hööchpunkt vun sien Loopbahn weer de Gewinn vun de Football-Weltmeesterschap 1954 gegen den Mannschap vun gegen Ungarn, dat 3:2 för de düütsch Mannschap enn' dee. Ottmar Walter harr in de Qualifikation to de WM eenmal un wiels de WM veermal drapen. 

Nah völ Knie-Operatschonen hett he 1959 sien Loopbahn as Footballspeler afslooten. In de Nahkriegsteit hett Walter as Kurierfohrer för dat Nehrensamt arbeit. Later bedreev he en Tankstäe, de he 1970 övergeev. Bit to sien Pensioneeren 1984 hett he bi de Stadt Kaiserslautern arbeit.

To'n Anlaat vun sien 80. Gebortsdag kreeg he dat Groot Bundsverdeenstkrüüz. Dat Ingangsdor to de Noordtribüne in dat Fritz-Walter-Stadion, dat nah sien Bröer Fritz Walter nömmt is, wurr – ebenfalls to'n Anlaat vun sien 80. Gebortsdag – in Ottmar-Walter-Tor umnömmt.

2005 kreeg en Regionaldrievtoog vun de Düütsch Bahn sien Naam.

Wegen en Alzheimer-Erkrankung leev Walter toletzt in en Olt- un Pleegheim in Kaiserslautern. Ottmar Walter weer siet 1948 verheiraadt. He hett sien Fru, een Söhn un twee Enkeldöchter achterlaaten.

## Enkeld Nahwiesen
Helen Gourlay Cawley

**Helen Gourlay Cawley** (* 23. Dezember 1946 in Launceston, Tasmanien) is en ehmalge austraalsch Tennisspelerin. 

## Wat se schafft hett un Loopbahn
Gourlay nehm in hör Karriere an twee Grand-Slam-Endspelen in't Tenniseenzel deel, in de se 1971 bi de French Open un 1977 bi de in' Dezember utdragen Australian Open jeweils gegen hör Landsfru un ehmalige Weltranglisteneerste Evonne Goolagong verlor. Hör gröttste Erfolge harr se aber ok in't Daamendüppel. Se wunn in't Düppel veermal de Australian Open (1972, 1976, Januar und Dezember 1977) un een Mal an de Siet vun JoAnne Russell de Wimbledon Championships (1977), wo se 1974 gemeensam mit Karen Krantzcke dat Finale recken dee. Neben disse Finaldeelnahm speel se noch 1971 un 1977 in't Endspeel vun de Daamendüppelkonkurrenz bi de French Open.

## Weblenken
* Helen Gourlay Cawley up ''www.tennis-spieler.com''
Costa Calma

**Costa Calma** is en Oort in de Gemeen Pájara op dat Kanoren-Eiland Fuerteventura, Spanien. Dat liggt an’n Anfang von de Halvinsel Jandía, de in de Süüdwest-Eck von Fuerteventura liggt. Costa Calma hett 5.531 Inwahner (2011).

## Geografie

Bi Costa Calma liggt de Strand Playa de Sotavento, de na Noorden hen dör swarte Felsen afgrenzt is, sik aver na Süden över 30 Kilometer hentreckt, bet na de Spitz von de Halvinsel Jandía.

De Wind is dör de Laag an de Oostküst mehrstentieds aflannig un dat gifft kuum dulle Bülgen. Dor kummt ok de Naam *Costa Calma* von, wat *rohige Küst* bedüden deit. Liekers is dor önnig Wind un dat gifft dor an de Küst fakener Meesterschoppen in Windsurfen.

In Costa Calma gifft dat en Palmenbusch, de mit dat Afwater von de Hotels watert warrt. Dat is de gröttste Busch von ganz Fuerteventura. Ans gifft dat in de Ümgegend kuum veel Planten.

## Historie

Costa Calma is in de Johren 1970 as Tourismus-Oort an’n gelen Sandstrand von Playa de Sotavento boot worrn. To de eersten Hotels kemen Restaurants un Ladens to un de Oort is bilütten wussen. In de Tied so üm 2003/2004 sünd denn aver en Reeg gröttere Hotels boot worrn.

In Costa Calma sünd vör allen düütsche Urlaubers ünnerwegens. So bi söven Kilometer weg, in La Lajita liggt de Oasis Park, in den dat en Barg Planten un Deerten ut de Tropen to bekieken gifft.

Bi Costa Calma liggt ok en Windpark mit 50 Windrääd.

## Weblenken

## Footnoten
Pierre Millière

**Pierre Millière** (* 1. Dezember 1811 in Saint-Jean-de-Losne, Frankriek; † 29. Mai 1887 in Cannes) weer en franzööscher Entomoloog un Lepidoteroloog. 

As utbild Afthker weern de Bottervagels sien Hobby. In' Rahmen vun sien wetenschaplich  Arbeiten hett Millière tüschen 1859 un 1874 all tosommen 35 Utgaven (sammelt in 3 Banden) vun *Iconographie et description de Chenilles et Lépidoptères inédits.* Paris, F. Savy, herutgeven

Sien Sammlungen vun Grootbottervagels un Zünsler wurrn in dat Palais Coburg in Wien upbewohrt. De Lüttbottervagelsammlung is to'n gröttsten Deel in dat Muséum national d’histoire naturelle, dat staatlich Naturkunnmuseum vun Paris ünnerbrocht, en lütten Deel befind sück ok in dat Naturkundlich Museum vun Leiden.

## Weblenken
* DNB-Katalog
* Personennaamdatei
Dariusz Michalczewski

**Dariusz Tomasz Michalczewski** (* 5. Mai 1969 in Danzig, Polen) is en ehmalg poolsch-düütsch Boxer. He hett 1994 WBO, WBA, IBF wunnen. Wegen sien offensiven Boxstil wurr he in Düütschland ünner den Ökelnaam „Tiger“ bekannt. Michalczewski bleev in sien Profikarriere över en Tietruum vun twalf Johren ahn Nedderlaag. 

Tüschen 1994 un 2005 hett he denn noch fieftig Profikämpfe maakt, de he all wunnen hett.

## Weblenken

Dariusz Michalczewski in Boxrec Datenbank (engelsch)
Horst Eylmann

**Horst Eylmann** (* 1. Dezember 1933 in Olendörp; † 13. Februar 2014 in Stood) weer en düütschen Politiker von de CDU.

Eylmann is 1933 in Olendörp boren un hett na dat Abitur an dat Athenaeum Stood 1955 anfungen Volksweertschopslehr un Psychologie to studeren, aver dat Studium nich afslaten. He hett denn Rechtswetenschoppen in Hamborg un München studeert. 1959 hett he dat eerste juristische Staatsexamen maakt. Na dat Referendariat hett he 1963 ok dat twete Staatsexamen maakt un is Avkaat in Stood worrn. Von 1968 bet 2003 weer he dor ok Notar. He is ans ok Co-Autor von en Kommentar to de Bundsnotarordnung un en Reeg Avkatenhandböker. Eylmann is Maat von’n Opsichtsraad von de Volksbank Stood un 2003 Ehrenbörger von de Stadt Stood worrn.

1968 is Eylmann in de CDU ringahn. Von 1972 af an weer he in’n Raad von de Stadt Stood un in’n Kreisdag von’n Landkreis Stood. Börgermeester von Stood weer he von 1981 bet 1986.

Von 1983 bet 1998 weer he Maat von’n Düütschen Bundsdag. 1983 is he as direkt wählt Kannedaat in’n Wahlkreis Stood wählt worrn un von 1987 denn jümmer as direkt wählt Kannedaat in’n Wahlkreis Stood-Rodenborg I. In’n Bundsdag weer he von 1990 bet 1992 Viez-Vörsitter von’n Utschuss för Wahlprüfung, Immunität un Geschäftsordnung un von 1991 bet 1992 Vörsitter von’n Ünnersökungsutschuss *„[[Kommerzielle Koordinierung]] un [[Alexander Schalck-Golodkowski]]“*. Von 1992 bet 1998 weer he Vörsitter von’n Rechtsutschuss.
Horst Eylmann weer verheiraadt.
Randy Rides Alone

**Randy Rides Alone** (op platt so veel as: „Randy riddt alleen“; dt. Titel: *Der einsame Reiter*) is de Titel vun en US-amerikaanschen Western ut dat Johr 1934, in den John Wayne de Hööftrull speelt hett. Dreiht worrn is de Film in Santa Clarita in’n US-Bundsstaat Kalifornien. Premiere harr de Film an’n 18. Juni 1934 in de USA.

## Inholt
Randy Bowers is op’n Weg na Ed Rogers. In den sien Saloon *Half Way House* finnt he aver na en Överfall blots noch Lieken vör un den Safe, de utrüümt worrn is. As de Sheriff op Henweis vun den stummen Matt Mathews na’n Saloon kummt, warrt Randy ahn veel Fragen fastnahmen. In Wohrheit is Mathews aver de Verbreker Marvin Black, de mit Steekbreef söcht warrt. Black is de Kopp vun de Bande, de dat *Half Way House* överfallen hett. Mit dat Geld ut den Safe hett Black vör, dat Grundstück vun Rogers to köpen, neemlich vun den sien Nichte Sally. De Plaan geihgt aver scheef, vunwegen dat dat Geld, op dat he spekuleert hett, gor nich in’n Safe weer.

Rogers hett en Schrieven bi sik, dat wiest, dat he vun Rogers halt worrn is. Dormit övertüügt he Sally vun sien Unschuld, de em dorophen ut dat Gefängnis befreet un sik vun em schulen lett. Man, toeerst mutt Randy vör den Sheriff utneihn. Op sien Flucht finnt he dör en Tofall dat Versteek vun Black sien Bande. He slutt sik jem to’n Schien an. Black kennt em aver foorts wedder un blifft argdenkern. Üm mit sien Plaan vörantokamen lett he Sally in dat Versteek bringen, üm vun ehr sülvst ruttokriegen, woneem dat Geld versteken is. Sally seggt aver nix an un warrt vun de Banditen insparrt. In’t Lager vun de Bande stellt Randy Kuntakt to ehr her. Em verraat se, woneem dat Geld liggt.

Torüch in’t *Half Way House* finnt he gau dat Versteek un nimmt dat Geld rut. An de Steed verstickt he en poor Stangen Dynamit. Dör en Schriftproov vun den stummen Matt finnt he nu ok rut, dat Marvin un Matt en un de sülve Person is. Also tütt he de Acht vun den Sheriff op sik, de mit sien Lüüd achter em ran neiht. Randy föhrt jem direkt na dat Versteek vun de Bande, woneem dat to en Scheteree kummt. In dat Dör’nanner kann Black utneihn. He maakt sik op’n Weg na’n Saloon, woneem he nu endlich dat Geld in sien Fingers kriegen will. Bi den Versöök, de iesern Kist mit en Schott ut sien Revolver apentokriegen, tünnert he aver dat Dynamit un flüggt mitsams den Saloon in de Luft. An’t Enn kann Randy endlich verkloren, wat he doon hett un worüm. Sally gifft he dat Geld torüch, dat he ut de Kist nahmen harr. Se gifft to, dat se sik in em verkeken hett.

## Weblinks

## Borns